ఉత్తర కొరియా
ఉత్తర కొరియా (), అధికారిక నామం డెమొక్రటిక్ పీపుల్స్ రిపబ్లిక్ ఆఫ్ కొరియా (డి.పి.ఆర్.కె.; ),తూర్పు ఆసియా కౌటీగా ఉంది. ఇది కొరియన్ ద్వీపకల్పంలో ఉత్తర భూభాగంలో ఉంది. కొరియా అనే పదానికి " కింగ్డం ఆఫ్ గొగురియో మూలం. దీనిని కొర్యో అని కూడా అంటారు. ప్యొంగ్యాంగ్ నగరం ఉత్తర కొరియా రాజధాని మరియు అతిపెద్ద నగరంగా ఉంది. 
ఉత్తర కొరియా ఉత్తర మరియు వాయవ్య సరిహద్దులో చైనా, యలు నది, తుమెన్ నది ఉన్నాయి. తుమెన్ నది కొతభాగం ఉత్తరకొరియా మరియు రష్యా మద్య ప్రవహిస్తుంది.
ఉత్తరకొరియా మరియు దక్షిణ కొరియాల కొరియన్ సైనికరహిత భూభాగం ఉంది.
కొరియా యుద్ధం
ఐక్యరాజ్యసమితి మద్దతుతో రిపబ్లిక్ ఆఫ్ కొరియా మరియు పీపుల్స్ రిపబ్లిక్ ఆఫ్ చైనా, సోవియట్ యూనియన్‌ల మద్దతుతో డెమొక్రటిక్ పీపుల్స్ రిపబ్లిక్ ఆఫ్ కొరియా మధ్య జరిగిన ఒక సైనిక ఘర్షణను కొరియా యుద్ధం గా పరిగణిస్తారు. ఈ యుద్ధం జూన్ 25, 1950న మొదలైంది, యుద్ధ విరమణపై జులై 27, 1953న సంతకం చేశారు. ఫసిఫిక్ యుద్ధంలో విజేతలుగా నిలిచిన మిత్రరాజ్యాలు కుదిర్చిన ఒప్పందం ద్వారా జరిగిన కొరియా రాజకీయ విభజన ఈ యుద్ధానికి కారణమైంది. కొరియా ద్వీపకల్పం ఫసిఫిక్ యుద్ధం ముగియడానికి ముందు వరకు జపాన్ పాలనలో ఉండేది. 1954లో జపాన్ లొంగిపోవడంతో, అమెరికా పాలకులు ఈ ద్వీపకల్పాన్ని 38వ అక్షాంశం ఆధారంగా విభజించారు, అమెరికా సంయుక్త రాష్ట్రాల దళాలు దక్షిణ భాగాన్ని ఆక్రమించుకోగా, సోవియట్ దళాలు ఉత్తర భాగాన్ని స్వాధీనంలో ఉంచుకున్నాయి. కొరియా ద్వీపకల్పవ్యాప్తంగా 1948లో స్వేచ్ఛా ఎన్నికలు నిర్వహణ విఫలం కావడంతో రెండు ప్రాంతాల మధ్య విభజన బాగా బలపడింది, ఉత్తర ప్రాంతంలో కమ్యూనిస్ట్ ప్రభుత్వం ఏర్పాటైంది. 38వ అక్షాంశం ఉభయ కొరియాల మధ్య ఒక రాజకీయ సరిహద్దుగా మారింది. యుద్ధం తరువాత కొన్ని నెలలపాటు పునరేకీకరణ చర్చలు కొనసాగినప్పటికీ, ఉద్రిక్తత మాత్రం పెరిగిపోయింది. 38వ అక్షాంశం వెంబడి సరిహద్దులపై చిన్నస్థాయి యుద్ధాలు మరియు దాడులు కొనసాగుతూ వచ్చాయి. ఉత్తర కొరియా దళాలు జూన్ 25, 1950న దక్షిణ కొరియాను ముట్టడించడంతో యుద్ధానికి ద్వారాలు తెరుచుకున్నాయి. ప్రచ్ఛన యుద్ధ సమయంలో జరిగిన మొదటి ముఖ్యమైన సాయుధ పోరాటంగా ఇది పరిగణించబడుతుంది.